thoende den eenen van goeder eerden en den anden
van quader eerden Concludende zoe vre de selve gezwoiren
hem des gestonden gelijck hij hielde dat zij ontwijffelijcke
houden dat de voirs advaen hem schuldich soude
zijn op te rechten de scade die hij hadde vanden
quareelen twaren gebacken oft onghebacken geformeert
en gemaect van quadeer eerden Daer op de voirs
adriaen heylen antwerde segghen dat hij wel te vrede
was datmen de gezwoiren die deerde ende dwerck
vand quareelen daer van gemaect genisitiert hadde
hoorde spreken want zij nemermeer segghen en soude
hij en hadde ghenoech ghedaen zoe dat behoorde
den voirs willem vander brugghen vanden wercke
dwelck hij van hem aengenomen hadde te maken
want hij hadde de quareelen loflijck geformeert totten
berreg ende mede bracht vie oft vive vanden
selven geformeerden quareelen segghen dat hij die
voe alle meesten te berren bringhen woude zoe
dat goet goet zijn soude ende sulck dat nyemant
en soude connen gesegghen het en wae goet
van goeder eerden gemaect Maer al waert zoe
dat de steenen die de voirs willem gebacken oft
doen backen hadde niet zoe goet en vielen als
willem die wel begheerde dat en quam bij hem
oft den zijnen niet toe want nemmeer de stienen
zoe goet en vielen diemen op calck beerde als ande
oick zoe en hadde hij hem niet toegheseeght de steene
te berren oft gheveerdt te leven maer alleene
geforneert ende gemaect dwelck hij gedaen hadde
Concludeerde daer ome ter contrarien te weten dat
willem op hem verdoelt was om opghericht te
willen hebben eneghe schade die metten quaden
berren vand quarielen toecomen mach zijn
de voirs willem daer op repliceerde segghende
dat hijs hem ghedroeghs totten gezwoiren en
al bracht adriaen daer vier oft vive gefornerde
tgebacken steene dat op die niet te letten en wae